Atle Ottesen Søvik

Atle Ottesen Søvik (født 28. april 1977) er en norsk teolog. Han er professor i systematisk teologi ved MF vitenskapelig høyskole (Det teologiske menighetsfakultet) i Oslo. Søviks hovedfelt er religionsfilosofi, og han har særlig jobbet med temaer som det ondes problem, fri vilje, Guds eksistens, apologetikk (trosforsvar), sannhet og bibelforståelse, og forholdet mellom teologi og naturvitenskap. 

Atle Ottesen Søvik er sønnen til teologen og frikirkepastoren Oddvar Søvik (født 1945). 

Atle Ottesen Søvik tok hovedfag i kristendomskunnskap ved MF i 2002. Han var doktorgradsstipendiat samme sted i perioden 2005-2009 og disputerte i 2009 med avhandlingen The Problem of Evil and the Power of God. Søvik har undervist ved MF siden 2002, og fikk opprykk som professor i 2014.

 Bibliografi 
 2011: The Problem of Evil and the Power of God, utgitt på Brill
 2013: Eksisterer Gud? Argumenter for og mot Guds eksistens, sammen med Bjørn Are Davidsen, Cappelen Damm Akademisk 2013
 2015: Gud – mer enn feelgood? Om fornuft, vitenskap og tro, Efrem forlag
 2016: Evolusjon eller kristen tro? Ja takk, begge deler!, sammen med Bjørn Are Davidsen, Efrem
 2016: Free Will, Causality and the Self, de Gruyter https://doi.org/10.1515/9783110474688
 2022: A basic theory of everything : a fundamental theoretical framework for science and philosophy, de Gruyter 
 2023: De store spørsmålene: Dagsaktuelle diskusjoner om klassiske eksistensielle problemstillinger, Fagbokforlaget

 Referanser 

 Eksterne lenker  
 Academia.edu: http://mf.academia.edu/AtleOttesenS%C3%B8vik



Kategori:Norske teologiprofessorer
Kategori:Professorer ved Menighetsfakultetet